****

**AUTORITETI I MEDIAVE AUDIOVIZIVE**

**SHPALLJE PËR LËVIZJE PARALELE/PRANIMIN NË SHËRBIM CIVIL NË KATEGORINË EKZEKUTIVE**

Lloji i diplomës “Shkenca Juridike/

niveli minimal i diplomës “Master Profesional”

Në zbatim të nenit 22 dhe të nenit 25, të ligjit 152/2013 “Për nëpunësin civil”, i ndryshuar, si dhe Vendimit nr.243, datë 18/03/2015, të Këshillit të Ministrave, “Për pranimin, lëvizjen paralele, periudhën e provës dhe emërimin në kategorinë ekzekutive”, i ndryshuar, Autoriteti i Mediave Audiovizive shpall procedurat e lëvizjes paralele dhe të pranimit në shërbimin civil për kategorinë ekzekutive, për pozicionin:

• 1 (një) **Specialist, në Sektorin e Kodifikimit dhe Vlerësimit të Aplikimeve në Drejtorinë Ligjore, kategoria e pagës** III-b

Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se ky pozicion është vakat, ai është i vlefshëm për nëpunësit civilë nga jashtë shërbimit civil, të cilët plotësojnë kriteret e posaçme dhe të përgjithshme të listuara në shpallje.

Për çdo procedurë aplikohet në të njëjtën kohë!

**DATA E DORËZIMIT TË DOKUMENTAVE PËR LËVIZJE PARALELE: 29.05.2023**

**DATA E DORËZIMIT TË DOKUMENTAVE PËR PRANIM NË SHËRBIMIN CIVIL: 01 .06.2023**

Përshkrimi i punës:

Detyrat dhe përgjegjësitë kryesore:

* Regjistron dhe kontrollon përputhshmërinë e kërkesave të depozituara në AMA për licence/ autorizim ose për zgjerim zone licencimi duke ndjekur procedurat e mëtejshme ligjore dhe zbatimin e vendimeve të anetareve te AMA-s.
* Evidenton dhe raporton mbi respektimin e detyrimeve ligjore nga subjektet audio/audiovizivë të licencuar/ autorizuar
* Mbikëqyr dhe koordinon procesin e shqyrtimit të kërkesave/ankesave të paraqitura nga subjektet që ushtrojnë aktivitet në fushën e mediave audio dhe audiovizve lidhur me cështje të licencave/autorizimeve;
* Koordinon punën e sektorëve në varësi, me qëllim respektimin e afateve të raportimit, të procedurave të licencimit/autorizimit dhe proceseve gjyqësore.
* Drafton hartimin e akteve nënligjore që rregullojnë marrëdhënien e AMA-s me OSHMA-të në kuadrin e zbatimit të ligjit për median (rregullore, vendime, udhëzime etj).
* Raporton për nevojën e ndryshimeve të kuadrit nënligjor dhe ndjek procesin e hartimit/ndryshimit të akteve, si dhe cakton përfaqësues në grupin e hartimit/ndryshimet të akteve.)
* Drejton procesin e procedurave të hetimit administrativ të filluar në rastet kur ka indicie të bazuara dhe të arsyeshme për mosrespektimin e detyrimeve ligjore nga ana e subjekteve që ushtrojnë veprimtari në fushën audiovizive, në fushat që mbulohen nga Drejtoria Juridike dhe Licencave.
* Përgjigjet për vlerësimin e dokumentacionit të përcaktuar në rregulloret e miratuara nga AMA, gjatë shqyrtimit të propozimeve dhe aplikimeve për ushtrimin e shërbimeve të transmetimit, përfshirë aplikimet për transmetime numerike dhe autorizimet /licencat përkatëse.
* Koordinon procesin e konsultimit publik, duke pasqyruar çdo mendim/kërkesë të palëve të interesuara, përgjatë procesit.
* Menaxhon procesin e hartimit të projekt-marrëveshjeve me institucione të tjera shtetërore, ose organizma ndërkombëtare, institucione homologe, deri në miratimin e tyre.

**I-Lëvizja paralele**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha institucionet pjesë e shërbimit civil.

**I.1- Kushtet për lëvizjen paralele dhe kriteret e veçanta:**

Kandidatët duhet të plotësojnë kushtet për lëvizjen paralele si vijon:

- Të jetë nëpunës civil i konfirmuar, brenda së njëjtës kategori (kategoria III-b);

- Të mos ketë masë disiplinore në fuqi (të vërtetuar me një dokument nga institucioni);

- Të ketë vlerësimin e fundit “Mirë” apo “Shumë mirë”;

- Të plotësojë kushtet dhe kërkesat e posaçme, të përcaktuara në shpalljen për konkurrim.

Kandidatët duhet të plotësojnë kriteret e veçanta si vijon:

- Të zotërojnë diplomë të nivelit “Master Profesional” në Shkenca Juridike. Edhe diploma e nivelit “Bachelor” të jetë në të njëjtën fushë;

- Të ketë mbi një vit eksperiencë pune në nivel ekzekutiv;

- Aftësi shumë të mira komunikimi dhe prezantimi.

**I.2- Dokumentacioni, mënyra dhe afati i dorëzimit:**

Kandidatët duhet të dorëzojnë pranë njësisë së burimeve njerëzore të institucionit dokumentet si më poshtë:

a) Kërkesë

b) Jetëshkrim

c) Fotokopje të diplomës;

ç) Fotokopje të librezës së punës; (të gjitha faqet që vërtetojnë eksperiencën në punë);

d) Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;

dh) Fotokopje të letërnjoftimit (ID);

e) Vërtetim të gjendjes shëndetësore;

f) Vërtetim të gjendjes gjyqësore;

g) Vlerësimin e fundit nga eprorit direkt;

gj) Vërtetim nga institucioni që nuk ka masë disiplinore në fuqi;

h) Aktin e fundit të emërimit në pozicionin aktual, në të cilin të përcaktohet edhe kategoria e pozicionit, ose në pamundësi një vërtetim nga institucioni lidhur me pozicionin aktual të kandidatit dhe kategorinë përkatëse.

Dokumentet duhet të dorëzohen me postë apo drejtpërsëdrejti në institucion, brenda datës 29.05.2023.

**I.3- Rezultatet për fazën e verifikimit paraprak:**

Pas datës 29.05.2023, njësia e menaxhimit të burimeve njerëzore të institucionit do të shpallë në portalin “Agjensia Kombëtare e Punësimit dhe Aftësive” dhe në faqen e internetit, listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit nëpërmjet adresave të e-mail, për shkaqet e mos kualifikimit.

**I.4- Fushat e njohurive, aftësitë dhe cilësitë mbi të cilat do të zhvillohet intervista:**

Kandidatët do të vlerësohen në lidhje me:

- Njohuri në lidhje me Ligjin 97/2013 “Për mediat audiovizive në Republikën e Shqipërisë”, i ndryshuar;

- Njohuri në lidhje me ligjin 152/2013 “Për nëpunësin civil” i ndryshuar;

- Njohuri në lidhje me ligjin 44/2015 “Kodi i Procedurave Administrative”;

- Njohuri në lidhje me ligjin nr. 162, datë 23.12.2020 "Për prokurimin publik" i ndryshuar; - Njohuri në lidhje me ligjin nr.9131, datë 08.09.2003, “Për rregullat e etikës në administratën publike.

- Njohuri në lidhje me direktivën 2010/13/BE të Parlamentit Evropian, e ndryshuar.

**I.5- Mënyra e vlerësimit të kandidatëve:**

Kandidatët do të vlerësohen për dokumentacionin, përkatësisht për eksperiencat (20 pike), trajnimet apo kualifikimet e lidhura me fushën (10 pike), si dhe vlerësimet pozitive (10 pike). Totali i pikëve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me:

- Njohuritë, aftësitë, kompetencën në lidhje me përshkrimin e pozicionit të punës;

- Eksperiencën e tyre të mëparshme;

- Motivimin, aspiratat dhe pritshmëritë e tyre për karrierën.

Totali i pikëve në përfundim të intervistës së strukturuar me gojë është 60 pikë.

**I.6- Data e daljes së rezultateve të konkurrimit dhe mënyra e komunikimit:**

Në përfundim të vlerësimit të kandidatëve, Autoriteti Mediave Audiovizive do të shpallë fituesin në portalin “Agjensia Kombëtare e Punësimit dhe Aftësive” dhe në faqen zyrtare të AMA-s. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

**II – Për kandidatet që aplikojnë nga jashtë sistemit të shërbimit civil**

Për këtë procedurë kanë të drejtë të aplikojnë kandidatet jashtë sistemit te shërbimit civil, që plotësojnë kërkesat e veçanta dhe të përgjithshme për plotësimin e vendit të lirë.

**II.1-Kërkesat e përgjithshme** sipas nenit 21, të ligjit nr. 152/2013:

* Të jetë shtetas shqiptar;
* Të ketë zotësi të plotë për të vepruar;
* Të zotërojë gjuhën shqipe, të shkruar dhe të folur;
* Të jetë në kushte shëndetësore që e lejojnë të kryejë detyrën përkatëse;
* Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
* Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit nr. 152/2013, i ndryshuar.

**Kandidatët duhet të plotësojnë kriteret e veçanta si vijon:**

- Të zotërojnë një diplomë të nivelit “Master Profesional “Shkenca Juridike

- Edhe diploma e nivelit “Bachelor” duhet të jetë në të njëjtën fushë.

- Të ketë mbi 1 vit eksperiencë pune të mëparshme në profesion.

**II.2-** **Dokumentacioni, mënyra dhe afati i dorëzimit:**

Kandidatët duhet të dorëzojnë pranë njësisë së burimeve njerëzore të Autoritetit të Mediave

Audiovizive dokumentat si më poshtë:

a) Kërkesë

b) Jetëshkrim

c) Fotokopje të diplomës;

ç) Fotokopje të librezës së punës; (të gjitha faqet që vërtetojnë eksperiencën në punë);

d) Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;

dh) Fotokopje të letërnjoftimit (ID);

e) Vërtetim të gjendjes shëndetësore;

f) Vërtetim të gjendjes gjyqësore;

**II.3- Rezultatet për fazën e verifikimit paraprak:**

Pas datës 01.06.2023, njësia e menaxhimit të burimeve njerëzore të institucionit do të shpallë në portalin “Agjensia Kombëtare e Punësimit dhe Aftësive” dhe në faqen e internetit, listën e kandidatëve që plotësojnë kushtet e pranimit nga jashtë shërbimit civil dhe kriteret e veçanta, si dhe datën, vendin dhe orën e saktë ku do të zhvillohet konkursi.

Në të njëjtën datë kandidatët që nuk i plotësojnë kushtet e pranimit në shërbimin civil dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit nëpërmjet adresave të e-mail, për shkaqet e mos kualifikimit.

**II.4- Fushat e njohurive, aftësitë dhe cilësitë mbi të cilat do të zhvillohet intervista:**

Kandidatët do të vlerësohen në lidhje me:

- Njohuri në lidhje me Ligjin 97/2013 “Për mediat audiovizive në Republikën e Shqipërisë”, i ndryshuar;

- Njohuri në lidhje me ligjin 152/2013 “Për nëpunësin civil” i ndryshuar;

- Njohuri në lidhje me ligjin 44/2015 “Kodi i Procedurave Administrative”;

- Njohuri në lidhje me ligjin nr. 162, datë 23.12.2020 "Për prokurimin publik" i ndryshuar; - Njohuri në lidhje me ligjin nr.9131, datë 08.09.2003, “Për rregullat e etikës në administratën publike.

- Njohuri në lidhje me direktivën 2010/13/BE të Parlamentit Evropian, e ndryshuar.

**II.5- Mënyra e vlerësimit të kandidatëve:**

Kandidatët do të vlerësohen në lidhje me:

- Vlerësimin me shkrim, deri në 60 pikë;

 - Intervistën e strukturuar me gojë qe konsiston në motivimin, aspiratat dhe pritshmëritë e tyre për karrierën, deri në 25 pikë;

- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë

**II.6- Data e daljes së rezultateve të konkurimit dhe mënyra e komunikimit**

Në përfundim të vlerësimit të kandidatëve, Njësia e Burimeve Njerëzore do të shpallë fituesin në faqen elektronike të Autoritetit dhe në portalin “Agjensia Kombëtare e Punësimit dhe Aftësive”. Të gjithë kandidatët pjesëmarrës në këtë procedurë do të njoftohen individualisht në mënyrë elektronike, për rezultatet (nëpërmjet adresës së email).

Adresa: Autoriteti Mediave Audiovizive, Rruga “Papa Gjon Pali II”, Tiranë.