****

**AUTORITETI I MEDIAVE AUDIOVIZIVE**

**SHPALLJE PËR PLOTËSIMIN E VENDIT TË LIRË NË KATEGORINË E ULËT DREJTUESE**

**Lloji i diplomës “Shkenca Inxhinierike”**

**niveli minimal i diplomës “Master Shkencor”**

Në zbatim të nenit 26 të Ligjit nr. 152/2013 “Për nëpunësin civil”, i ndryshuar, Vendimit nr. 242, datë 18.03.2015 “Për plotësimin e vendeve të lira në kategorinë e ulët dhe të mesme drejtuese”, i ndryshuar, Autoriteti i Mediave Audiovizive shpall procedurat për plotësimin e vendit të lirë të kategorisë së ulët drejtuese:

• Një Përgjegjës Sektori në Sektorin e Shërbimeve, Drejtoria e Financës dhe Shërbimeve, Kategoria III-a/1

Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele! Në rast se në përfundim të procedurës së lëvizjes paralele, rezulton se ky pozicion është vakant, ai është i vlefshëm për nëpunësit civilë nga kategoria paraardhëse për konkurrimin nëpërmjet procedurës së ngritjes në detyrë ku mund të marrin pjesë për konkurim edhe kandidatët nga jashtë shërbimit civil që plotësojnë kriteret e posaçme dhe të përgjithshme të listuara në shpallje.

Për çdo procedurë aplikohet në të njëjtën kohë!

DATA E DORËZIMIT TË DOKUMENTAVE PËR LËVIZJE PARALELE: 29 Maj 2023

DATA E DORËZIMIT TË DOKUMENTAVE PËR NGRITJE NË DETYRË /APLIKIM NGA JASHTË SHËRBIMIT CIVIL: 01 Qershor 2023

**Përshkrimi i punës:**

Detyrat dhe përgjegjësitë kryesore:

* Organizon punën e shërbimit për funksionimin normal të aparatit duke rritur përgjegjësinë për krijimin e një ambienti të sigurt dhe brenda standarteve për mbarëvajtjen e punës të punonjësve;
* Evidenton problematikat në godinë për sistemet e ngrohje-ftohje, ato hidraulike dhe elektrike, si dhe të automjeteve në ngarkim të institucionit;
* Siguron mirëfunksionimin e sistemeve dhe infrastrukturës elektrike, hidraulike, ndërtimore të godinës së institucionit, si dhe të pajisjeve të tjera që janë në përdorim në përputhje me parametrat e duhura;
* Ndjek dhe realizon mirëadministrimin e logjistikës për realizimin në kohë dhe me cilësi të shërbimeve të punonjësve të AMA-s.

**I- Lëvizja paralele**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha institucionet pjesë e shërbimit civil.

**I.1 - Kushtet për lëvizjen paralele dhe kriteret e veçanta:**

Kandidatët duhet të plotësojnë kushtet për lëvizjen paralele si vijon:

- Të jetë nëpunës civil i konfirmuar, brenda së njëjtës kategori (kategoria III-a; III-a/1);

- Të mos ketë masë disiplinore në fuqi (të vërtetuar me një dokument nga institucioni);

- Të ketë dy vlerësimet e fundit “Mirë” apo “Shumë mirë”;

- Të plotësojë kushtet dhe kërkesat e posaçme, të përcaktuara në shpalljen për konkurim.

Kandidatët duhet të plotësojnë kriteret e veçanta si vijon:

- Të zotërojnë diplomë të nivelit “Master Shkencor” për **“Inxhinieri”**. Edhe diploma e nivelit Bachelor të jetë e të njëjtës fushë.

- Të ketë mbi 2 vjet eksperiencë pune në nivel të ulët drejtues.

- Të ketë aftësi për të ofruar drejtim profesional, për të planifikuar, koordinuar, kontrolluar dhe vlerësuar veprimtarinë dhe përdorimin e burimeve në dipozicion.

- Aftësi shumë të mira komunikimi prezantimi dhe analitike.

**I. 2. - Dokumentacioni, mënyra dhe afati i dorëzimit:**

Kandidatët duhet të dorëzojnë pranë njësisë së burimeve njerëzore të institucionit dokumentet si më poshtë:

a) Kërkesë

b) Jetëshkrim

c) Fotokopje të diplomës dhe listës së notave;

ç) Fotokopje të librezës së punës; (të gjitha faqet që vërtetojnë eksperiencën në punë);

d) Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;

dh) Fotokopje të letërnjoftimit (ID);

e) Vërtetim të gjendjes shëndetësore;

f) Vërtetim të gjendjes gjyqësore;

g) Vlerësimin e fundit nga eprorit direkt;

gj) Vërtetim nga institucioni që nuk ka masë disiplinore në fuqi;

h) Aktin e fundit të emërimit në pozicionin aktual, në të cilin të përcaktohet edhe kategoria e pozicionit, ose në pamundësi një vërtetim nga institucioni lidhur me pozicionin aktual të kandidatit dhe kategorinë përkatëse.

Dokumentet duhet të dorëzohen me postë apo drejtpërsëdrejti në institucion, brenda datës 29 maj 2023.

**I.3.- Rezultatet për fazën e verifikimit paraprak:**

Pas datës 29 maj 2023, njësia e menaxhimit të burimeve njerëzore të institucionit do të shpallë në portalin “Agjencia Kombëtare e Punësimit dhe Aftësive” dhe në faqen e internetit, listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit nëpërmjet adresave të e-mail, për shkaqet e mos kualifikimit.

**I.4.- Fushat e njohurive, aftësitë dhe cilësitë mbi të cilat do të zhvillohet intervista:**

Kandidatët do të vlerësohen në lidhje me:

- Njohuri në lidhje me Ligjin 97/2013 “Për mediat audiovizive në Republikën e Shqipërisë” i ndryshuar;

- Njohuri në lidhje me Ligjin 152/2013 “Për nëpunësin civil” i ndryshuar;

- Njohuri në lidhje me Ligjin nr. 9643, datë 20.11.2006 “Për prokurimin publik” i ndryshuar;

- Njohuri në lidhje me Ligjin Nr.10296, datë 08.07.2010 “Për Menaxhimin Financiar dhe Kontrollin” dhe akteve nënligjore në zbatim të tij;

- Njohuritë mbi ligjin nr. 9131, datë 08.09.2003, “Për rregullat e etikës në administratën publike”;

-Njohuri mbi “Kodin e Procedurave Administrative”;

- Njohuritë mbi Udhëzimin nr. 30, datë 27.12.2020, "Për menaxhimin e aktiveve në njësitë e sektorit publik", i ndryshuar.

**I.5.- Mënyra e vlerësimit të kandidatëve:**

Kandidatët do të vlerësohen për dokumentacionin, përkatësisht (20 pikë) përvojë pune, trajnimet apo kualifikimet e lidhura me fushën përkatëse (10 pike), si dhe vlerësimet pozitive (10 pike). Totali i pikëve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me:

- Pikën I.4 të përmendur më sipër;

- Njohuritë, aftësitë, kompetencën në lidhje me përshkrimin e pozicionit të punës;

- Eksperiencën e tyre të mëparshme;

- Motivimin, aspiratat dhe pritshmëritë e tyre për karrierën.

Totali i pikëve në përfundim të intervistës së strukturuar me gojë është 60 pikë.

**I.6.- Data e daljes së rezultateve të konkurrimit dhe mënyra e komunikimit:**

Në përfundim të vlerësimit të kandidatëve, Autoriteti Mediave Audiovizive do të shpallë fituesin në portalin “Agjencia Kombëtare e Punësimit dhe Aftësive” dhe në faqen zyrtare të AMA-s. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

**II- Ngritja në detyrë dhe pranimi nga jashtë shërbimit civil**

**Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se është ende vakant, ai është i vlefshëm për konkurrimin nëpërmjet procedurës së ngritjes në detyrë për kategorinë ekzekutive apo pranimit nga jashtë.**

**II.1-Kërkesat e përgjithshme**

Kushtet që duhet të plotësojë kandidati në procedurën e ngritjes në detyrë janë:

- Të jetë nëpunës civil i konfirmuar;

- Të mos ketë masë disiplinore në fuqi (të vërtetuar me një dokument nga institucioni);

- Të ketë dy vlerësimet e fundit “Mirë” apo “Shumë mirë”;

- Niveli i diplomës duhet të jetë “Master Shkencor”. Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi.

**Kandidatët duhet të plotësojnë kriteret e veçanta si vijon:**

a) Të zotërojnë diplomë të nivelit “Master Shkencor” për **“Inxhinieri”**. Edhe diploma e nivelit Bachelor të jetë e të njëjtës fushë.

b) Të kenë mbi 3 vite përvojë pune në pozicione të kategorisë së pagës III-a në fushën përkatëse (për nëpunësin civil të kategorisë ekzekutive);

c) Të ketë mbi 5 vite përvojë pune në fushën përkatëse në profesion (për nëpunësin jashtë shërbimit civil)

d) Të ketë aftësi për të ofruar drejtim profesional, për të planifikuar, koordinuar, kontrolluar dhe vlerësuar veprimtarinë dhe përdorimin e burimeve në dispozicion.

dh) Aftësi shumë të mira komunikimi dhe prezantimi.

**II.2- Dokumentacioni, mënyra dhe afati i dorëzimit**

Kandidatët duhet të dorëzojnë pranë njësisë së burimeve njerëzore të Autoritetit të Mediave Audiovizive si më poshtë:

a) Kërkesë

b) Jetëshkrim

c) Fotokopje të diplomës dhe listës së notave;

ç) Fotokopje të librezës së punës; (të gjitha faqet që vërtetojnë eksperiencën në punë);

d) Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;

dh) Fotokopje të letërnjoftimit (ID);

e) Vërtetim të gjendjes shëndetësore;

f) Vërtetim të gjendjes gjyqësore;

g) Vlerësimin e fundit nga eprorit direkt;

gj) Vërtetim nga institucioni që nuk ka masë disiplinore në fuqi;

h) Aktin e fundit të emërimit në pozicionin aktual, në të cilin të përcaktohet edhe kategoria e pozicionit, ose në pamundësi një vërtetim nga institucioni lidhur me pozicionin aktual të kandidatit dhe kategorinë përkatëse.

**II.3- Rezultatet për fazën e verifikimit paraprak:**

Pas datës 01 Qershor 2023, njësia e menaxhimit të burimeve njerëzore të institucionit do të shpallë në portalin “Agjencia Kombëtare e Punësimit dhe Aftësive” dhe në faqen e internetit, listën e kandidatëve që plotësojnë kushtet dhe kriteret e veçanta, për procedurën e pranimit në kategorinë e ulet drejtuese, si dhe datën, vendin dhe orën e saktë ku do të zhvillohet konkursi.

Në të njëjtën datë kandidatët që nuk i plotësojnë kushtet e ngritjes në detyrë dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit nëpërmjet adresave të e-mail, për shkaqet e mos kualifikimit.

**II.4- Fushat e njohurive, aftësitë dhe cilësitë mbi të cilat do të zhvillohet konkursi**:

Kandidatët do të vlerësohen në lidhje me:

- Njohuri në lidhje me Ligjin 97/2013 “Për mediat audiovizive në Republikën e Shqipërisë”, i ndryshuar;

- Njohuri në lidhje me Ligjin 152/2013 “Për nëpunësin civil” i ndryshuar;

- Njohuri në lidhje me Ligjin nr. 9643, datë 20.11.2006 “Për prokurimin publik” i ndryshuar;

- Njohuri në lidhje me Ligjin Nr.10296, datë 08.07.2010 “Për Menaxhimin Financiar dhe Kontrollin” dhe akteve nënligjore në zbatim të tij;

- Njohuritë mbi ligjin nr. 9131, datë 08.09.2003, “Për rregullat e etikës në administratën publike”;

-Njohuri mbi “Kodin e Procedurave Administrative”;

- Njohuritë mbi Udhëzimin nr. 30, datë 27.12.2020, "Për menaxhimin e aktiveve në njësitë e sektorit publik", i ndryshuar.

**II.5** **Mënyra e vlerësimit të kandidatëve:**

Kandidatët do të vlerësohen në lidhje me:

- Vlerësimin me shkrim, deri në 40 pikë;

- Intervistën e strukturuar me gojë deri në 40 pikë;

- Dokumentacioni i dorëzuar deri në 20 pikë

**II.6 - Data e daljes së rezultateve të konkurimit dhe mënyra e komunikimit**

Në përfundim të vlerësimit të kandidatëve, Njësia e Burimeve Njerëzore do të shpallë fituesin në faqen elektronike të AMA-s dhe në portalin “Agjencia Kombëtare e Punësimit dhe Aftësive”. Të gjithë kandidatët pjesëmarrës në këtë procedurë do të njoftohen individualisht në mënyrë elektronike, për rezultatet (nëpërmjet adresës së email).

Adresa: Autoriteti Mediave Audiovizive, Rruga “Papa Gjon Pali II”, Tiranë